**PASKOLOS SUTARTIS**

|  |  |  |  |  |
| --- | --- | --- | --- | --- |
|  |  | Nr. |  |  |
|  | (data) |  |  |  |
|  |  |  |
|  | (sudarymo vieta) |  |

**[vardas, pavardė]**, a. k. **[asmens kodas]**, gyvenantis adresu **[adresas]**, (toliau „Paskolos davėjas“) ir **[įmonės pavadinimas]**, įm. k. **[įmonės kodas]**, esanti adresu **[buveinės adresas]**, atstovaujama vadovo **[vardas, pavardė]** (toliau „Paskolos gavėjas“), ir, (toliau abi šalys kartu vadinamos „Šalimis“, o kiekviena atskirai „Šalimi“) sudarėme šią paskolos sutartį (toliau – „Sutartis“):

1. SUTARTIES OBJEKTAS
	1. Paskolos davėjas šios sutarties nustatyta tvarka suteikia Paskolos gavėjui **[suma skaičiais]** (**[suma žodžiais]**) Eur paskolą (toliau „Paskola“), o Paskolos gavėjas įsipareigoja tinkamai vykdyti visas šioje sutartyje nustatytas sąlygas.
	2. Paskola suteikiama iki **[terminas]**.
	3. Už naudojimąsi paskolos suma Paskolos gavėjas įsipareigoja šios sutarties nustatyta tvarka Paskolos davėjui mokėti **[skaičiai]** % (**[procentai žodžiais]**) metines palūkanas.
	4. Paskolos gavėjas įsipareigoja paskolą pilnai grąžinti **[terminas]**.
2. PALŪKANŲ APSKAIČIAVIMAS IR MOKĖJIMAS
	1. Nustatant palūkanų normą, laikoma, kad metuose yra 360 (trys šimtai šešiasdešimt) dienų, o mėnesyje – kalendorinis dienų skaičius.
	2. Palūkanos, priskaičiuotos už naudojimąsi išmokėta ir negrąžinta paskolos suma už faktišką naudojimosi paskolos lėšomis kalendorinių dienų skaičių, už kiekvieną mėnesį mokamos iki sekančio mėnesio **[mėnesio diena]** dienos.
	3. Palūkanos skaičiuojamos nuo dienos, kai Paskolos davėjas atlieka pavedimą ar kitokia forma išmoka paskolą (jos dalį), iki dienos, kai grąžinama paskolos dalis yra užskaityta Paskolos davėjo sąskaitoje, grąžinama grynais pinigais arba kitokia forma grąžinama paskola.
3. PASKOLOS GRĄŽINIMAS IR IŠANKSTINIS GRĄŽINIMAS
	1. Paskolos gavėjas gali gražinti visą arba dalį paskolos anksčiau nustatyto termino gavęs raštišką Paskolos davėjo sutikimą.
4. PASKOLOS GAVĖJO MOKĖJIMAI
	1. Paskola grąžinama paskolos suteikimo valiuta, šioje sutartyje nustatytu terminu, pavedimu, grynais pinigais arba kitokia forma.
	2. Palūkanos mokamos paskolos suteikimo valiuta pagal Lietuvos banko nustatytą oficialų kursą.
	3. Jeigu paskolos grąžinimo, palūkanų mokėjimo diena yra ne banko darbo diena, mokėjimas yra perkeliamas ir atliekamas artimiausią ankstesnę banko darbo dieną.
	4. Paskolos gavėjui laiku nesumokėjus palūkanų ar paskolos sumos Paskolos davėjui, jis privalo, Paskolos davėjui pareikalavus, mokėti jam **[skaičiai]** % (**[procentai žodžiais]**) delspinigius už kiekvieną dieną nuo pradelstos sumos.
	5. Nepriklausomai nuo Paskolos gavėjo mokėjimo dokumente nurodytos mokėjimo paskirties formuluotės, t. y. nurodyto įmokų paskirstymo, ar Paskolos gavėjo nurodymo už ką yra mokama pinigų suma, šalys susitaria, kad gautų įmokų paskirstymo eiliškumas nustatomas pagal LR CK 6.54 str. nustatytą tvarką. Visais atvejais įmokos paskirstomos pagal LR CK 6.54 str. nustatytą eilę, t. y. pinigai už pačią paskolą užskaitomi, tik tuomet, kai pilnai pasidengia netesybos ir papildomos sumos.

* 1. Delspinigių sumokėjimas neatleidžia sutarties šalių nuo pareigos vykdyti šioje sutartyje priimtus įsipareigojimus.
	2. Kompetentingoms valdžios ir valdymo institucijoms nustačius naujus mokesčius, rinkliavas ar kitus atskaitymus, tiesiogiai susijusius su Paskolos gavėjo mokėjimais Paskolos davėjui pagal šią sutartį, Paskolos gavėjas įsipareigoja sumokėti, arba kompensuoti Paskolos davėjui, jei pastarasis sumokėjo pats, tokius naujai įvestus mokesčius ir (ar) rinkliavas, taip kad sumos, kurios užskaitomos kaip Paskolos gavėjo paskolos grąžinimas pagal šią sutartį, būtų lygios sumoms, mokėtinoms be tokių valdžios ir valdymo institucijų nustatytų mokesčių ar rinkliavų ar kitų atskaitymų.
1. KITOS SĄLYGOS
	1. Ši sutartis įsigalioja jos pasirašymo dieną.
	2. Visi šios sutarties pakeitimai ir papildymai atliekami raštu ir pasirašomi abiejų šios sutarties šalių.
	3. Paskolos gavėjas neturi teisės be išankstinio Paskolos davėjo raštiško sutikimo bet kokia forma perleisti savo skolą ir (ar) teises ir įsipareigojimus pagal šią sutartį tretiesiems asmenims.
	4. Ši sutartis sudaryta ir visi dėl jos kylantys ginčai sprendžiami Lietuvos Respublikos įstatymų ir kitų teisės aktų nustatyta tvarka.
	5. Ši sutartis surašyta dvejuose lapuose ir sudaryta dviem vienodą juridinę galią turinčiais egzemplioriais, kurių vienas įteikiamas Paskolos gavėjui, kitas – Paskolos davėjui.

Sutarties šalių rekvizitai ir parašai:

|  |  |  |
| --- | --- | --- |
| Paskolos davėjas |  | Paskolos gavėjas |
| **[vardas, pavardė]** |  | **[įmonės pavadinimas]** |
| **[asmens kodas]** |  | **[įmonės kodas]** |
| **[adresas]** |  | **[adresas]** |
| **[telefono nr.]** |  | **[telefono nr.]** |
| **[el. pašto adresas]** |  | **[el. pašto adresas]** |
|  |  | **[įmonės vadovo pareigos]** |
|  |  | **[įmonės vadovo vardas, pavardė]** |
|  |  |  |  |  |
| (parašas) |  |  | (parašas) |  |